Holdets største triumf kom ved VM i 1998 på hjemmebane, hvor holdet tog titlen, efter undervejs at have besejret blandt andet Danmark, Italien og i finalen Brasilien. To år senere vandt man også guld ved EM i Belgien og Holland. I finalen mod Italien var man bagud indtil det sidste minut af dommerens tillægstid, men en scoring af Sylvain Wiltord sendte kampen i forlænget spilletid, hvor David Trezeguet kunne score et såkaldt golden goal, der gav "Les Bleus" sejren. Det blev også til guldmedaljer ved både Confederations Cup 2001 og 2003, og efter 2001-titlen var man således både regerende, verdens- europa og Confederations Cup-mestre.